Document ID: /roh_data/filtered/fineweb-2-filterrobots_roh.jsonl.gz/55954

ritsch da Friedrich Schiller (1759‒1805)
Weimar, 1805
Pertge datti en il Museum retic in ritsch dal renumà poet tudestg? Sur la quinada da Schiller è el vegnì en il possess d'Elise Bauer, la consorta dal fundatur dal museum Peter Conradin von Planta che ha surdà il ritsch sco «reliquia custaivla» a la collecziun, sco quai ch'el ha scrit.
Il ritsch da Friedrich Schiller mussa ch'ins collectava ils emprims onns per ademplir ina vasta pretensiun formativa. Schebain l'object aveva ina relaziun cun il Grischun, giugava da lezzas uras ina rolla secundara. Uschia posseda il museum oz inqual curiusitad – sco quest ritsch. Objects sco quel èn oz perditgas interessantas da l'istorgia da collecziun che sa mida.